Liturgie Fryske tsjinst Doarpstsjerke Surhuisterveen, snein 27 oktober 2024

Liet foarôf: Liet 216

Dit is in moarntiid, as oait de earste.  
’t Liet fan ‘e klyster makket God grut.  
Tank foar it sjongen, tank foar de moarntiid,  
beide ûntspringe nij oan it wurd.

Dauw’ oer de ierde, sinne fan boppen,  
hearlike hôftún, rook fan alear.  
Tank foar de beammen, blommen en fruchten,  
al wa’t hjir omrint, moetet de Hear.

Dei fan myn libben,, ljocht foar myn eagen,  
ljocht dat al fonk’le dêr’t Eden lei.  
Priizgj’yn ‘e moarntiid God foar syn skepping,  
priizgje bliermoedich syn nije dei.

Wurd fan wolkom en ôfkundigingen

Yntochtsliet: Psalm 67: 1 en 2

Mei God ús oansjen yn genede  
en ús syn rike seine jaan.  
Mei foar ús folk yn geunst en frede  
syn antlit lochtsj’oer al ús dwaan.  
Jou dat elk op ierde  
wit hoe’t Jo ús liede  
en jo wegen ken,  
dat de minsken sjogge  
wat Jo rûnom dogge  
foar jo eigen bern.

De folken sill,’o God, Jo priizje,  
ja, alle folken fier en hein:  
de naasjes sill’ Jo ear bewiizje,  
jo lof besjong’oant ierdryks ein.  
Alles sil Jo earje, om’t Jo wiis regearje,  
rjochtsj’oer elkenien.  
Hear, Jo woll’op ierde, alle folken liede  
Jo en oars gjinien.

Stil gebed  
Moedjouwing en groet

Oanslutend sjonge we fers 3 fan Psalm 67

Jo lof riist op út alle lannen,  
elk folk sil bliid Jo hulde dwaan.  
De Hear is goed; my milde hannen  
wol Hy ús d’ierdske fruchten jaan.  
God wol om ús tinke, ús syn seine skinke  
no en elke kear:  
’t folk fan fiere oarden, bûcht foar syn geboaden,  
frezet Him as Hear.

Sjonge Liet 207: 1, 2 en 3

Mei ’t rizen fan de nije moarn  
komt ús Gods trou en goedens oan;  
dy blinkt en bliuwt as dau sa fris  
salang ’t dei op ierde is.

O Kristus, moarnsstjer geef en klear,  
wês mei jo geunst ús hertsbegear;  
ûntstek jo ljocht oer ús bestean,  
dan kin jo heil ús net ûntgean.

Driuw, Hear, it tsjuster by ús wei;  
nim, opgeand ljocht, ús blinens mei  
en hoedzj’ús hert foar alle kwea,  
foar argewaasje, skand’ en skea

Leefregel

Sjonge Liet 207: 4

Dat wy yn kleare ljochtskyndei  
ús paad gean, wat ek komme mei,  
yn fêst betrouwen dat ús neat  
jo leafd’ en grutte trou ûntkeart.

Gebed

Bibellêzing: Nehemia 2: 1-10

Sjonge Liet 823: 1, 4 en 5

Jo joegen, Heit, dy’t alles liede,  
de minskebern in rike ierde  
mei lâ en see, mar alderearst  
ha Jo it wurd lein op syn lippen  
om tusken dream en deistich skrippen  
tsjûge te wêzen fan jo Geast

In heimenis leit om him hinne.  
Wylst alle dingen him ûntrinne  
is hy op syk nei syn gewin  
Inkeld jo wurd jout syn krewearjen,  
syn sykjen, doarmje en mislearjen  
in ûnútspreklik djippe sin.

O God, ûnwennig is ús herte,  
wêr’t wy ús ek nei wenjen sette.  
Wy sykj’ in better heitelân.  
Beskik ús, nei ús ierdske tinten,  
in stêd dêr’t Jo de fûneminten  
fan lein ha mei jo eigen hân.

Bibellêzing: Nehemia 2: 11-20

Sjonge Liet 27: 1 en 7

God is myn ljocht en heil op wa’t ik bouwe,  
by wa’t ik skûlje kin yn feilichheid.  
Hoe soe ‘k dan fan fijannich folk besauwe,  
dat as in leger om my hinne leit?  
Al wolle hja manmachtich oer my gear,  
ik bin net bang, myn taflecht is de Hear.  
Hja stuitsj‘ en falle foar Gods hege wil:  
Hy is ’t dy’t my behâld‘ en rêde sil.

Hie ik net leaud, soe ik net fêst fertrouwe  
dat ik Gods goedens om my hinne seach,  
koe ‘k yn dit libben op syn heil net bouwe,  
ik wie fergien yn al myn pin’ en pleach.  
Jou gjin belies, haw goede moed, myn hert,  
hoopj’ op de Hear, Hy komt, ferjit dy net.  
Wês sterk en stel op syn oerwinningsdei  
dyn hoop en wit, de Hear is kommenswei!

Preek

Sjonge Liet 340 b, belidenis fan it leauwe

Ik leau yn God de Heit, de Almachtige,  
Skepper fan himel en fan ierde.  
En yn Jezus Kristus,  
syn iennichst berne Soan,  
ús Heare,  
dy’t ûntfongen is fan de Hil’ge Geast,  
berne út é faam Maria,  
dy’t lit hat ûnder Pontius Pilatus,  
dy’t krusig’ en stoarn is en begroeven,  
deltein yn it deaderyk  
en op de tredde dei wer opstien  
fan de deaden,  
opfearn nei de himel,  
sittend oan é rjochterhân fan God,  
de almachtige Heit,  
dêr’t Er weikomme sil om te oardieljen  
de libbenen en de deaden.  
Ik leau yn de hillige Geast,  
ik leau ien hillige, katholike tsjerke,  
de mienskip fan de hilligen,  
de ferjouwing fan de sûnden,  
de feriz’nis fan it lichem  
en in ivich libben.  
Amen, Amen, Amen

Gebeden, ôfsluten mei Liet 117 ut Hertslach God fan fier en hein ús Heit ( it ús Heit yn in beriming van Eppie Dam mei in meldij fan Hindrik van der Meer

1.God fan fier en hein ús Heit,  
dat wy hilligje jo namme,  
ûnder ús sa faak ûntwijd,  
troch jo eigen bern beskamme.

2.Bûch de folken nei jo wet,  
lit jo ryk op ierde komme.  
Byn jo wil ús op it hert  
en wy sykhelje ferromme.

3.Jou ús hjoed ús deistich brea  
en ferjou wat wy misdiene,  
sa't ek wy ferjûn ha, Hear,  
al dy't skuldich foar ús stiene.

4.Lit oer ús gjin neare nacht,  
lied ús net yn blyn begearen.  
Binne wy yn duvels macht,  
Hear, ferlos ús fan 'e kweade.

5.God fan fier en hein ús Heit,  
wûnder heimnis is jo namme,  
grut yn krêft en hearlikheid,  
oant yn alle tiden. Amen

Collecten

Sjonge Slotliet Liet 422

Lit de wurden,  
al jo wurden,  
reitsje ús yn ’t moed,  
dat wy fruchten drage,  
no en alle dagen   
en dan komt it goed.

Lit ús witte,  
nea ferjitte,  
Jo haww’ ús fersein:  
sêfte krêften kinne  
alle macht oerwinne,  
frede sûnder ein.

Lit ús hoopje,  
bidd’ en hoopje,  
dat de leafde wint  
en dêr dan by bliuwe,  
libje út it leauwe  
dat Gods ryk begjint.

Zegen,  
ôfslutend sjonge we ‘t Amen